Държавен вестник, бр. 10, 2013 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  10
в натура в съответствие със законодателството 
на Договарящата държава, в която са изпратени 
за сметка на компетентната институция.
(5) Компетентните органи на Договарящите 
държави договарят списък на обезщетения в 
натура, като протези, помощни средства и други 
обезщетения с висока стойност, за предоставя-
нето на които в случаите на пребиваване или 
престой на лицето се изисква предварително 
съгласие на компетентната институция, освен 
ако предоставянето им е необходимо в условията 
на спешност и в противен случай би застрашило 
живота или здравето на лицето.
(6) Разпоредбите на алинеи 1 – 5 от този 
член се прилагат и за членовете на семейството.
Член 13
Обезщетения в натура за пенсионери
(1) Лице, получаващо пенсии, придобити съ-
гласно законодателството на двете Договарящи 
държави, има право на обезщетения в натура 
на територията на държавата по пребиваване 
за сметка на компетентната институция на тази 
Договаряща държава.
(2) Лице, получаващо пенсия, придобита 
съгласно законодателството само на едната 
Договаряща държава, и пребиваващо на тери-
торията на другата Договаряща държава, има 
право на обезщетения в натура в тази Догова-
ряща държава, все едно че е неин пенсионер, за 
сметка на компетентната институция на първата 
Договаряща държава.
(3) Лицата по алинеи 1 и 2 от този член при 
престой в другата Договаряща държава имат 
право на спешна медицинска помощ, която се 
налага от състоянието им, съгласно законода-
телството на Договарящата държава по престоя 
и за сметка на компетентната институция.
(4) Разпоредбите по алинеи 1 – 3 от този 
член се прилагат и за членовете на семейството 
на пенсионера.
Член 14
Възстановяване на разходи
(1) Компетентната институция възстановява 
на предоставилата обезщетението институция 
разходите, направени на основание член 12 
и член 13 от тази Спогодба, с изключение на 
административните разходи.
(2) Възстановяването на разходите по алинея 1 
от този член се извършва по реда, договорен от 
компетентните органи на Договарящите държави 
в споразумението съгласно алинея 1 на член 28.
Член 15
Парични обезщетения
Парични обезщетения при случаите на бо-
лест и майчинство се предоставят за сметка 
на компетентната институция, при която е 
осигурено лицето, съгласно прилаганото от нея 
законодателство.
Г л а в а  2
ТРУДОВА ЗЛОПОЛУКА И ПРОФЕСИО-
НАЛНА БОЛЕСТ
Член 16
Трудова злополука на път за работа
(1) Лице, пребиваващо на територията на 
едната Договаряща държава, което претърпи 
увреждане по време на пътуване, предприето 
с цел започване на работа по трудов договор, 
или упражняване на дейност като самостоятелно 
заето лице в другата Договаряща държава, има 
право на обезщетение за трудова злополука 
съгласно законодателството и за сметка на 
институцията на другата Договаряща държава.
(2) Алинея 1 от този член се прилага и за 
лице, претърпяло увреждане при пътуване към 
мястото на пребиваване непосредствено след 
прекратяване на трудовия му договор или уп-
ражняването на дейността като самостоятелно 
заето лице. 
Член 17
Обезщетения в натура
(1) Лице, което поради трудова злополука 
или професионална болест има право на обез-
щетения в натура съгласно законодателството 
на едната Договаряща държава, има право при 
пребиваване или престой в другата Договаряща 
държава на аналогичните обезщетения в нату-
ра, предоставяни за сметка на компетентната 
институция, от институцията по мястото на 
пребиваване или престой в съответствие с раз-
поредбите на прилаганото от тази институция 
законодателство, все едно че е лице, осигурено 
по това законодателство. 
(2) Разпоредбата на член 12, алинея 5 от 
тази Спогодба се прилага съответно за лицата 
по алинея 1 от този член.
(3) За възстановяването на разходите съгласно 
алинея 1 от този член се прилагат разпоредбите 
на член 14 от тази Спогодба.
Член 18
Професионална болест
(1) Ако според законодателството на едната 
Договаряща държава условие за получаването 
на обезщетение за професионална болест е тази 
болест да е диагностицирана за първи път на 
територията на същата Договаряща държава, 
това условие се счита за изпълнено, ако забо-
ляването е било за първи път диагностицирано 
на територията на другата Договаряща държава.
(2) Ако според законодателството на едната 
Договаряща държава условие за получаването 
на парично обезщетение за професионална бо-
лест е професията, която би могла да причини 
такова заболяване, да е упражнявана в течение 
на определено време, компетентната институция